Confrontació d’identitats al País Valencià | Francesc Viadel Bloc\n← Manel Alonso en el laberint\nJoan Amèric, Dani el Roig i una nit al Lliure →\nConfrontació d’identitats al País Valencià\nPublicat el 18 febrer 2012 per francescviadel\nArticle de Francesc Viadel publicat a El Triangle, número 1051, febrer de 2012.\nA l a llengua dels valencians Manuel Sanchis Guarner es lamentava amargament de la defecció de Xavier Casp, de Miquel Adlert i de tutti quanti. «Tothom té dret […]», deia, «a rectificar la seua ideologia, àdhuc a canviar-la; no renunciem, però, a l’esperança que els antics valencianistes-catalanistes tornen a militar al costat dels seus vells companys en la tasca patriòtica […]». No cal dir que les esperances del professor eren vanes. Tot plegat, l’ideari de Casp i d’Adlert, útil en primera instància a la pervivència d’un cert activisme valencianista, no sembla que hagués depassat mai el d’un regionalisme un punt encès que acabà servint de coartada legitimadora a l’hispanovalencianisme més reaccionari de la Transició. Aquest elenc de poetes apassionats, ultracatòlics, no encaixà els plantejaments modernitzadors del valencianisme esquerrà i racionalista. La ruptura fou traumàtica i d’efectes retardats. Les vicissituds que envolten les seves trajectòries públiques, plenes d’episodis d’enveges, d’autohomenatges i d’actes de violència vergonyosa, resulten tan miserables com interessants, si més no, per a l’historiador, el sociolingüista o el sociòleg de la cultura.\nFins ara hi ha hagut interessants aportacions centrades en aquests personatges i el seu temps històric, com el Temps de quarantena, de Josep Ballester, la correspondència de Joan Fuster publicada per 3i4 o, encara, els documentats treballs de Santi Cortès. L’editorial Afers ha publicat Valencianistes en la postguerra, de l’alcoià Faust Ripoll i Domènech, un investigador solvent i un especialista de referència. Resti en la memòria del lector una interessant reflexió de l’autor feta a tall de conclusió: «[…] si no empeltem el valencianisme als nous corrents de modernitat alternatius i si, a més, ens deslliguem totalment de l’evolució de Catalunya, ens veurem abocats, en el millor dels casos, a un estatus subordinat en tots els fronts i en el pitjor, a la desaparició […]».\nUna resposta a Confrontació d’identitats al País Valencià\nRetroenllaç: Entrevista Francesc Viadel – TFG Valencianismo Político


Jovesnavegants.org - Qui Som\nJoves Navegants va ser creat el 1992 per un grup entusiasta de residents a Mallorca que treballaven en el sector nàutic i van voler solidaritzar-se amb la comunitat local, a l’adonar-se que els joves mallorquins no tenien oportunitats per experimentar la navegació i els seus beneficis.\nL’anomenat SailTraining (en català, Vela de Formació) ha estat reconegut a nivell mundial com una valuosa opció per desenvolupar l’autoestima i la confiança dels joves. La donació del veler Galaxie en 2003 va permetre a la recentment constituïda Fundació Joves Navegants augmentar el nombre de joves que podia acollir cada any. Des de llavors, JN ha ajudat al voltant de 1.500 joves a les Illes Balears.\n¿Per què SailTraining?\nEn portar els joves a la mar els situem en un entorn natural implacable que proporciona una sensació de risc i aventura. Navegar en el Galaxie requereix un gran esforç físic i exigeix treballar en equip, la qual cosa enforteix l’autodisciplina, la tolerància i l’empatia.\nCopyright 2015 Fundación Joves Navegants de Baleares Diseñado por:


Martirio i Chano Domínguez enlluernen en el primer dia de Jazz Panorama - Info Torrent\nInicio Notícies Cultura Martirio i Chano Domínguez enlluernen en el primer dia de Jazz Panorama\nMartirio i Chano Domínguez enlluernen en el primer dia de Jazz Panorama\nPublicado en juliol 19, 2019\nDelvon Lamar Organ Trio i Mayra Andrade actuan el divendres i dissabte en el festival\nMartirio i Chano Domínguez van portar el millor jazz a l’Auditori Vicent Torrent la nit d’ahir en el tret d’eixida d’una nova edició del Jazz Panorama. Fa ja 20 anys que la cantant i el pianista gadità van enlluernar al món amb la seua reinterpretació de les cobles clàssiques amb arranjaments de jazz. Ahir, amb “Bola de Neu”, un espectacle en honor al gran pianista i intèrpret cubà Ignacio Villa, l’amor i l’humor van ser els protagonistes de la seua actuació, que va emocionar a tots i totes les assistents del festival.\nPerò Jazz Panorama no acaba ací. El millor jazz nacional i internacional seguirà present els pròxims dos dies amb l’actuació de Delvon Lamar Organ Trio i Mayra Andrade.\nDelvon Lamar Organ Trio se citaran hui a les 22 hores en l’Auditori Vicent Torrent amb la seua contagiosa mescla de soul, jazz i rhythm&blues. Amb el commovedor so de l’òrgan de Delvon, l’explosiva guitarra de Jimmy i la perfecta bateria de Keith, la banda delectarà al públic amb una mescla única i impecable.\nPer a tancar el festival, l’essència de Cabo Verde arribarà a Torrent el dissabte 20 a les 22 hores amb l’actuació de Mayra Andrade. La cantant portarà una mescla de la seua música materna i els ritmes més tropicals. Un pop actual que es mou entre el romanticisme occidental i la sensualitat del sud, el reggae i els ritmes africans.\nTotes les entrades estan a la venda en les taquilles de l’Auditori de Torrent o en la seua pàgina web.\nAnterior Artículo Torrent proclama a Sandra Peris Embuena i Alicia Pallardó Benavent com a falleres majors de 2020\nSiguiente Artículo TorrentBus, gratuït durant les festes patronals


Hotel Pogradeci Pogradec Albània - Ofertes d'hotels amb els MILLORS DESCOMPTES EN LÍNIA\nRruga Deshmoret E Pojskes, Pogradec, Pogradec, Albània, 7301 - Veure al mapa\n"Superb location strong wi fi, very clean and comfortably. I..."\nMés informació sobre Hotel Pogradeci\nAl visitar Pogradec, vosté es sentirà com a casa a Hotel Pogradeci, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Pogradeci asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, aparcament de cotxes, instal·lacions per a reunions i banquets , habitació familiar.\nGaudiu de les comoditats d'alta gama com ara servei de despertador, aire condicionat, calefacció, balcó/terrassa, escriptori per tal de relaxar-vos després d'un cansat dia. Jardí de l'hotel, són llocs ideals per a relaxar-se després d'un llarg dia. Hotel Pogradeci és una elecció inteligents per a viatgers a Pogradec, i ofereix una estada relaxant i sense molèsties.


Tània Pardo: "Intercanviar experiències amb altres noies àrbitres sempre va bé" | Nova Ràdio Lloret\nLa lloretenca arbitrant un partit (Tània Pardo)\nTània Pardo: “Intercanviar experiències amb altres noies àrbitres sempre va bé”\nLa lloretenca, àrbitre de nivell internacional d'hoquei patins, va participar a una formació de dones àrbitres a Lloret.\nConviure i conèixer la dinàmica de treball d’àrbitres de nivell internacional d’hoquei patins, així com seguir millorant aspectes individuals. Aquests eren els objectius principals de les jornades de formació de dones àrbitres d’hoquei, que es va dur a terme el cap de setmana passat a la vila, amb motiu de la disputa de la Supercopa d’Espanya.\nEntre les participants hi havia la lloretenca Tània Pardo, de nivell internacional, que va compartir la trobada amb les altres quatre dones àrbitres de l’Estat, procedents de Terrassa, Tarragona, València i Saragossa. Una molt bona oportunitat per intercanviar experiències.\nAra mateix, la Federació Espanyola de Patinatge només compta amb cinc àrbitres femenines d’hoquei patins. Sovint, en arbitrar un partit es troben amb problemes pel fet de ser dones que no es poden tolerar. Però Tània Pardo assegura que cada cop la situació és millor. De fet, ella mateixa la temporada passada va tenir un problema que va acabar amb una sanció per la persona que havia ocasionat el conflicte.\nA més, la lloretenca afegeix que amb la resta de companys que són homes mai no ha tingut cap mena de problema, al contrari, hi ha molt bona relació.\nPel que fa al joc, reconeix que és diferent un partit de nois que un de noies, però creu que el joc femení cada cop és més vistós.\nSobre les jornades de formació de Lloret, que es van organitzar a través del projecte Mujer y Patinaje de la Federació Espanyola de Patinatge, també tenien per objectiu ajudar a algunes de les àrbitres a obtenir la categoria nacional i així poder dirigir partits de l’OK Lliga.\nArticle anteriorEl 19570, primer premi de la Loteria de Reis, venut a Lloret i altres indrets\nArticle següent‘Escritos al alba’, el primer llibre de poesia del lloretenc Domingo Tenorio


El petit comerç s'anima amb l'obertura sense cita prèvia | betevé\nLa majoria d'eixos comercials obriran aquest dilluns sense la restricció de la cita prèvia i amb totes les mesures de seguretat\nMarc Bermejo | dilluns, 18 de maig del 2020, a les 18.49\nLa posada en marxa de la fase 0,5 a Barcelona a partir d’aquest dilluns a causa de la pandèmia del coronavirus permet els petits comerços poder obrir sense necessitat de cita prèvia, això sí assegurant la distància de seguretat dels clients i restringint l’aforament dins del local un 30 %.\nUn pas més cap a la “nova normalitat”\nEls eixos comercials es mostren esperançats amb la possibilitat d’obrir portes només amb les restriccions d’higiene necessàries per evitar el contagi dins dels seus locals. Segons Pròsper Puig, de Barcelona Comerç, amb la cita prèvia només havien obert portes la meitat de les botigues i creuen que a partir de dilluns ho farà el 80 %. Segons Puig aquesta nova etapa permetrà els veïns comprovar que el petit comerç dona vida i seguretat al barri i que la seva supervivència és cabdal.\nEn aquest sentit l’eix comercial de Sant Antoni ha engegat la campanya “Ara és el teu torn” per animar els veïns a comprar perquè diuen “solament d’aquesta manera es podrà mantenir el teixit econòmic i la cohesió social del barri. Un teixit econòmic que ha estat sempre al costat de la gent i que ara us necessita.”\nSi bé els comerciants preferirien no començar les vendes abaixant preus cal recordar que moltes botigues de roba van rebre les peces d’entretemps just abans del confinament i per tant ara tenen acumulat un gran estoc. Per tant les rebaixes i els descomptes estaran permesos sempre que no es produeixin aglomeracions a les botigues.\nDes de Barcelona oberta, la seva responsable, Núria Paricio, adverteix que el confinament ha estat demolidor per a molts dels comerços turístics de Barcelona. Segons Paricio la seva associació ha fet una enquesta nominal als seus associats i ha detectat que un 35 % s’ha vist obligat a tancar. Tot i això cal recordar que com a novetat, els comerços de més de 400 m2 que no es trobin dins d’un centre comercial podran obrir portes sempre que delimitin el seu espai de venda perquè no sobrepassi aquesta extensió.\n— botigues — coronavirus — eixos comercials — Fundació Barcelona Comerç


Fernando Maymó Gomis (1897-1966) era un mestre de Llagostera (Gironès) que el 1931 va decidir crear una empresa dedicada a l'ensenyament de l'electrònica i especialment a la tecnologia de la ràdio. Es va instal·lar primer al carrer de Sant Pere Més Alt on s'impartien classes presencials. El 1934 va passar a ocupar un local al número 8 del carrer Pelai. La metodologia docent de Maymó es basava en una encertada combinació de l'ensenyament teòric a través dels llibres, que ell mateix creava, i de les sessions pràctiques a les dependències i tallers de la pròpia escola.\n*1948.- Al éxito por la práctica era la màxima que presidia la publicitat i la filosofia docent de l'escola Radio Maymó\nEn acabar la Guerra Civil Maymó va optar per donar una altra dimensió al seu projecte i va instal·lar-se en uns locals més grans a l'altra vorera del carrer Pelai. Era a l'edifici del número 3 que l'escola d'electrònica compartia amb l'administració de la companyia de transports Alsina Graells. situada als baixos.\nLa publicitat emprada per Maymó per atraure clients era d'allò més enginyosa. Incorporava referències continuades al progrés tecnològic i a la necessitat i oportunitat d'estar al dia en aquest àmbit, per poder-ne fer una professió o un ofici amb el que guanyar-se la vida. El seu lema insistent i constant proclamava "Al éxito por la práctica".\nJa des d'abans de la guerra Maymó havia assajat amb notable èxit la fòrmula dels estudis a distància per correspondència a través del Centro Español de Enseñanza Teórico-Práctica de Radio por Correspondencia, modalitat que va aprofundir en la nova seu de l'escola. El Diploma de Tècnic en Ràdio expedit per la Escuela Radio Maymó, que es lliurava als alumnes en acabar els cursos, va acabar essent una bona credencial per a molts joves de l'època a l'hora de trobar una feina remunerada. Durant els anys 1940's el negoci es va estendre per Espanya amb noves escoles a Madrid i València.\nAmb la arribada de la televisió a mitjans dels anys 1950's, Radio Maymó va obrir una altra línia d'ensenyament dedicada integralment al medi televisiu. L'empresa va muntar també circuits tancats de televisió en diversos hospitals com el Clínic i l'Institut Barraquer.\nMaymó va morir l'últim dia d'agost de 1966 a Sant Andreu de Llavaneres (Maresme). L'escola del carrer Pelai va continuar les seves activitats i, tot i passar per alguns moments crítics com una suspensió de pagaments a l'any 1970, va aconseguir superar la crisi gràcies a l'esforç de Miguel Casas, un tècnic de la casa que va assumir la direcció de l'escola que es centrava bàsicament en el muntatge de televisors en color.\nFernando Maymó Gomis (1897-1966)\nL'any 1992, Radio Maymó va tancar les seves històriques dependències de l'escola del carrer Pelai 3. L'edifici i el petit pati-jardí van quedar abandonats i, tot i la seva absoluta centralitat, es convertiren durant gairebé una dècada en lloc de refugi de captaires sense sostre i immigrants en situación irregular que varen generar una brutícia extrema, incendis provocats i fins i tot algún episodi criminal amb resultat de mort.\nL'any 1997 la immobiliària Núñez y Navarro va comprar l'immoble i el 2002 hi va aixecar l'Hotel Jazz convertint l'antic pati-jardí en un passatge que enllaça Pelai i Ronda Universitat.\nPublicat per bar.cel.ona.uta a 20:14 2 comentaris:\nEtiquetes de comentaris: Anys 1930's, Carrer Pelai, Centre Ciutat\nRADIO MAYMÓ. Escola d'Electrònica. Pelai 3. (1939-...


Home Blog Activitats de desembre a Lloret de Mar\nEl desembre, a banda de ser un mes molt especial per la celebració del Nadal, és la recta final de l’any. Veniu a Lloret i descobriu totes les activitats que hem preparat per a aquest mes!\nEl desembre pot ser una bona oportunitat per acabar l’any fent la Ruta indiana i la visita a Can Font i descobrir el passat indià de Lloret.\nNo podeu deixar escapar l’oportunitat de veure i participar, si voleu, a la Tirada a l’Art, el sistema de pesca tradicional que es practicava a la vila fa molts anys. No badeu perquè es farà aquest diumenge!\nUna altra activitat tradicional i entranyable és la Fira dels Sants Metges del dia 16. Una mostra de productes artesanals que van des de mel fins a herbes remeieres passant per tota classe d’articles relacionats amb un estil de vida saludable.\nEls més esportistes podeu anar entrenant per a la Cursa popular de Nadal. Es farà el dia 23 al matí i és una bona oportunitat per fer gana per als torrons. Animeu-vos!\nNo oblideu que s’organitzaran diverses activitats especials de Nadal, que ja us explicarem, però a banda d’això, el desembre al costat del mar i amb llums de Nadal, té un encant molt especial. No us ho penseu i veniu a Lloret de Mar!


Creixement de 0 a 6 anys | Wikiteka, apuntes, resúmenes, trabajos y exámenes de Secundaria, Bachiller, Universidad y Selectividad\nCreixement de 0 a 6 anys\nEscrito el 28 de Octubre de 2010 en catalán con un tamaño de 11,91 KB\nCreixement; és un procés de canvis físics i es caracteritza per l'augment de les dimensions corporals i la modificació de les proporcions de l'organisme. e´stà originat per l'increment del nombre i l'augment de la mida de les càl·lules amb què es neix. els canvis en el creixement són quantitatius i, per tant, es poden mesurar. els paràmetres més usuals per fer-ho són el pes i la talla, encara que també es poden fer servir els perímetres cranial i toràcic. Maduració; fa referència als canvis biològics que es produeixen en les estructures internes de tots els éssers humans i que les capacita per realitzar unes funcions determinades. fa referència al grau de desenvolupament dels sistemes, dels aparells o dels òrgans del cos humà. Desenvolupament; procés de canvis psíquics de tipus qualitatius el qual es posa en funcionament i es perfeccionen les capacitats humanes com el llenguatge, el pensament, la memòria, els sentiments, la conducta... 2.1.Importància del primers anys en el creixemnet humà; el procés de creixement de l'ésser humà s'inicia amb la concepció i dura aproximadament fins als 18 anys, a partir d'aquesta edat comença una etapa de maduració i envelliment de les estructures físiques. per tant, l'èsser humà, com a espècie anima, és unic en la seva categoria. en néixer no és encara madur, sinó que està totalment indefens davant del medi, necessita que en tinguin cura i que en satisfacin les necessitas fins que aconsegueixi ser autònom. els primers anys de vida passen a ser primordials en el creixement i desenvolupament del nen. és el període en el qual acabarà d'adquirir les estratègies necessàries per actuar amb independència en el seu medi i s'acabarà el procès de creixement i maduració de moltes de les seves estructures biològiques, encara que no de totes. 2.2Factors que influeixen en el creix i desenv; 2.2.1.Factors prenatals: són aquells que influeixen en el creixement abans i durant l'embaràs, es a dir, abans del naixement. es poden classificar en: a)factors genètics: fan referència a la informació recollida en els gens de cada persona. els gens estan ubicats en el nucli de les cèl·lules reproductores, on hi ha els crommosomes, formats per milers de genes que, al seu entorn, estan formats per cadenes de l'ADN. cada cèl·lula reproductora conté 23 cromosomes. en el moment de la concepció es forma una cèl·lula nova, formada per 46 cromosomes (23 del pare i 23 de la mare). b) factors hormonals;la seva missió és regular els processos bioquímics a l'organisme, accelerant o retardant, les funcions i els processos de diferenciació i creixement de les cèl·lules. durant el període fetal, les hormones que influeixen en el creixement són principalment la insulina i el lactogen placentari. una vega ha nascut el nadó, les hormones que s'encarregen de aquesta funció són; l'hormona del creixement, les tiroides i les hormones sexuals. c)factors circumstancials: dins d'aquests factors s'engloben els hàbits de vida i salut de la família; principalemnt de la mare, que serà durant nou mesos la protectora del creixement del nadó. hàbits com el consum d'acohol, de drogues o de tabac, poden produir deficiències o transtorns en el desencolupament del fetus durant aquest període prenatal. 2.2.1.Factors perinatals: són tots aquells que influeixen i/o es produeixen en el moments del part. els podem classificar en; a)relacionals amb el moment del part: el part s'ha de propuir a les 40 setmanes de gestació; si es compleixen aquestes expectatives es diu que el part es produeix en el seu moment i es diu part a terme. per si el part es produeix abans d'aquest període, s'anomenará part prematur o part immadur. -part prematur: són aquells que es produeixen entre 28 i 27 setmanes de gestació. la incidència d'aquest tipus de parts es troba entre un 5 i un 10% i les seves conseqüències són; major risc de mortalitat del nadó, possibilitat de sofrir malalties a causa de la immaduresa de sistemes com el pulmonar o perill de patir hemorràgies cerebrals. -part immadur: es dóna quan els naixement del nadó es produeix entre les 20 i 28 setmanes de gestació. en aquestes circumtàncies els nadons no soles arribar als 2 kg de pes, per la qual cosa ha de passar un temps a la incubadora. es proidueixen les mateixes conseqüències que l'anterior. b)relacionats amb el procés del part: en funció de l'ajuda necessitada en el moments del part, es pot diferenciar entre; -el part natural; és el que té lloc sense cap ajuda de madicació o instrument. la dona escull la postura, el lloc i les persones que estima per compartir-hi el moment.\n-el part controlat: es dóna en la majoria dels casos. es tracta de parts vigilats per equips especialitzats que utilitzen la medicació de qualsevol tècnica quirúrgica o intrument per facilitat el naixement del nadó.*el part per cesària consisteix a extreure el fetus de l'úter per via abdominal. es realitza quan el fetus no pot sortir per conducte normal, i es recorre a quests tipus de part per evitar les hemorràgies cerebrals que poden causar epilèpsia o retard mentals. *el part amb fòrceps es realitza per ajudar l'extracció del nadó si s'ha detectat que hi ha patiment fetal a casua de l'estretor del coll de l'ùter i ja no es pot practicar cesària. *el part amb l'ajut de ventosa per facilitat el naixement del nadó presenta menys perills que el part amb fòrceps. 2.2.3.Factors postnatals: són aquells que tenen lloc després del naixements. influeixen en el creixement i el desenv i són conseqüència de la relació i la interacció constants amb el medi, per la qual cosa estan directament relacionats amb el nivell econòmic, social, cultural i mediambiental de la família. 2.3.Característiques del creix fins als 6 anys: 2.3.2.creixement i desenv físic fins als 6 anys; a)el canvi en les proporcions del cos; el seu cap és proporcionalment mols gran i representa més o menys una quarta part del seu cos, el coll és practicament inexistent i l'abdomen és relativament gran. rapidament aquestes proporcions entre les diferents parts del cos s'aniran modificant i tendiran cap a les proporcions pròpies de l'adult. b)els gradients de creixement i desenv; el creix no es produeix de manera uniforme, sinó que sequeix uns tendències anomenades gradients de creixement. c)el pes; la mitjana del pes del neonat se situa al voltant dels 3300g en els nens i 3200g en les nenes amb una variació entre els 2500g i els 4000g o més. durant els primers dies de naixement el nadó pateix una pèrdua de pes a causa de l'esxpulsió del meconi i del temps de dejuni (fins que la mare té la pujada de la llet). aquesta pèrdua es recupera aprox al cap d'una setmana, que a parir de llavors el nadó augm uns 20g/dia durant els primers sis mesos i 15g/dia durants els sis següents. d)la talla; la longitud mitjana del neonat és de 49 cm en les nenes i 50cm en els nens. el primer trimestre de vida, el ritme de creixement és d'uns 40 cm/any i durant el quart baixa uns 14 cm/any. e)els perímetres cefàlic i toràcic; el perímetre cefàlic indica el creixement cranial. el seu creixement és molt fort durant el primer any, a causa del creixement de l'ecèfal i de la maduració del sistema nerviós central. i el perímetre toràcic indica la capacitat toràcica. 2.3.3.maduració i desenv funcional; a)l'aparell cardiovascular: el naonat té una freqüència cardiaca molt alata, al voltant de les 140- 150 pulsacions per minut. aquesta freqüència disminueix de manera significativa al llarg del primer i el segon any de vida, en acabar el segon any i continiua disminuint fins arribar a les 70-80 pulsacions en la vida adulta. b)l'aparell respiratori; el nadó té una respiració abdominal i una freqüència de 40 a 50 respiracions per minut, qua a mesura que creis, disminueix fins a 20-30 a finals dels 2 anys i s'estabilitza al voltant de les 20. c)el sistema immunològic: fins als 4 o 5 mesos el nadó usa els anticosos de la mare, transmesos a través de la placenta, la llet i el calostre. a partir dels 8 mesos comença a sintetitzar els seus propis anticossos. d)l'aparell digestiu: la maduració de l'aparell digestiu es realitza de forma lenta i gradual, aprox fins als dos anys d'edat. e)el sistema renal i excretor: el sist renal no funciona plenament fins als dos anys, moment en què es completa la maduració del ronyó. f)els sentits: es van desenv gradualment, alguns més ràpidament que d'altres. l'agudesa auditiva és practicament igual a la de l'adult, mentre que l'agudesa visual tarda més a desenv. g)la maduració òssia i muscular; després del naixement, la columna vertebral presenta una sola curvatura, a causa de la posició fetal. entre els 12 i 18 mesos aquesta curvatura passa a ser lumbar, aixó permet posar-se dret i començar a caminar. el procés de d¡ossificació és lent i no es completarè fins a l'adolescència. h)la dentició: el nadó neix sense cap dent. la dentició comença a aparèixer des del maxil·lar inferior al superior i des del centre al lateral.les primeres dents solen aparèixer entre el cinquè i el sisè mes i es completa al voltant del 2 anys o 2 anys i mig. 2.4. Paràmetres i instruments: 2.4.1.qui ha de controlar el creix i desenv?és responsabilitat dels adults que en tenen cura i també de la societat. a) en l'entorn familiar; la valoració no es gaire rígida ni gaire sistematitzada, és molt subjectiva, ja que en bon part depèn de la sensibilitat de que observa i dels seus coneixements.\npes nado dos anys i mig factors que influeixen en el creixement PES I TALLA NADOS 18 MESOS factors prenatals abans durant l'embaras perímetre cefàlic infant mitjana de pes i alçada nens de 6 anys creixement i talla del nen entre 6 i 10 anys desenvolupament de l'aparell digestiu de un nadó de 0 a6anys maduració del sistema nerviós els primers anys de vida talla i pes nadons TAULA DE CREIXEMENT DE NENS DE 0 A 2 ANYS pes de les nenes de 0 a 6 anys creixement dels nadons mides creixement nadons hormona del creixement parametres de valoracio parametres de creixement del xiquet de 0a 10 anys talla mitjana nens creixement nadó factors que influeixen en el creixement i en el desenvolupament humans. gradients de creixement pes i talla nadons


QuotidiArt: Furniture Buffet to the Toilet\nBanys Bufet Fusta Mobiliari\nFurniture Buffet to the Toilet\nUna de les vessants més divertides del Quotidiart és reconvertir el mobiliari: Oferir una altre oportunitat a mobles antics o atrotinats, tot donant-los un nou ús pel qual havien estat creats.\nA través de Houzz, BHG, Canton Antiques, This Charming Home i Marcus Design he descobert originals mobles de lavabo, que antigament havien ocupat un lloc al menjador de l'habitatge guardant les estovalles i coberteries.\nL'avantatge d'aquest mobles antics és que acostumen a ser molt resistents. L'inconvenient és que solen ser molt aparatosos, i per tant, per poder-los posar al bany, caldria tenir un espai (a l'excusador) superior al de la majoria d'habitatges d'avui en dia.\nThis Charming Home (orígen d'aquesta entrada)


English: Electrical network\nUn circuit elèctric és un conjunt simple o complex de conductors i components elèctrics o electrònics recorregut per un corrent elèctric.\nEl que coneixem com a corrent elèctric no es una altra cosa que la circulació de càrregues o electrons a través d'un circuit elèctric tancat, que es mouen sempre del pol negatiu al pol positiu de la font de subministrament de força electromotriu. Potser hem sentit que el sentit convencional de circulació del corrent elèctric per un circuit és a la inversa, és a dir, del pol positiu al negatiu de la font de FEM. Aquest plantejament té el seu origen en raons històriques i no a qüestions de la física, dut a terme en l'època de formulació de la teoria que explicava la fluïdesa del corrent elèctric pels metalls, ja que els físics desconeixien l'existència dels electrons o càrregues negatives.\nEn descobrir-se els electrons com a part integrant dels àtoms i principal component de les càrregues elèctriques, es va descobrir també que les càrregues elèctriques que proporciona una font de FEM (Força Electromotriu), es mouen del signe negatiu (-) cap al positiu (+), d'acord amb la llei física de la qual "càrregues diferents s'atreuen i càrregues iguals es rebutgen". A causa d'aquell desconeixement, la comunitat científica va acordar que, convencionalment, el corrent elèctric es movia del pol positiu al negatiu, de la mateixa forma que haguessin pogut acordar el contrari, com realment ocorre. No obstant això, a la pràctica, aquest "error històric" no influeix per a res en el que a l'estudi del corrent elèctric es refereix.(FEM).\ncircuits de baixa tensió\ncircuits de molt baixa tensió\nAfrikaans: Elektriese kragnetwerk\nአማርኛ: ኤሌክትሪክ ዑደት\nالعربية: دائرة كهربائية\nбеларуская: Электрычны ланцуг\nбългарски: Електрическа верига\nবাংলা: তড়িৎ বর্তনী\nbosanski: Električne mreže\nکوردی: سووڕی کاره‌با\nčeština: Elektrický obvod\nDeutsch: Elektrische Schaltung\nΕλληνικά: Ηλεκτρικό κύκλωμα\nEsperanto: Elektra cirkvito\neuskara: Zirkuitu elektriko\nفارسی: مدار الکتریکی\nfrançais: Circuit électrique\nGaeilge: Ciorcad leictreach\nעברית: מעגל חשמלי\nहिन्दी: विद्युत परिपथ\nhrvatski: Električne mreže\nKreyòl ayisyen: Sikui elektrik\nBahasa Indonesia: Rangkaian listrik\nitaliano: Circuito elettrico\n한국어: 전기 회로\nLatina: Circuitus electricus\nlietuvių: Elektrinė grandinė\nмакедонски: Струјно коло\nമലയാളം: വൈദ്യുത പരിപഥം\nмонгол: Цахилгаан хэлхээ\nBahasa Melayu: Litar elektrik\nनेपाली: विद्युत परिपथ\nNederlands: Elektrisch netwerk\nnorsk nynorsk: Elektrisk krins\nnorsk: Elektrisk krets\noccitan: Circuit electric\npolski: Obwód elektryczny\nportuguês: Circuito elétrico\nRuna Simi: Pinchikilla muyu\nromână: Circuit electric\nрусский: Электрическая цепь\nрусиньскый: Електрічный обвод\nScots: Electrical network\nsrpskohrvatski / српскохрватски: Električno kolo\nSimple English: Electrical circuit\nslovenčina: Elektrický obvod\nslovenščina: Električni krog\nshqip: Qarku elektrik\nсрпски / srpski: Електрична кола\nsvenska: Elektrisk krets\nTürkmençe: Elektrik Sepi\nTürkçe: Elektrik devresi\nукраїнська: Електричне коло\nاردو: برقی دوران\nTiếng Việt: Mạch điện\nWolof: Ndombo gu mbëj


Miguel Urbán: «Si fos pel vot de les casernes, Abascal seria president amb majoria absoluta» | NacióDigital\nper Pep Martí , 4 de març de 2020 a les 17:35 |\nDes del seu escó al Parlament Europeu, Miguel Urbán ha observat l'ascens de l'extrema dreta a Europa. Nascut a Madrid el 1980, membre d'Anticapitalistes, l'integrant més radical dins del conglomerat de Podem, Urbán ha publicat La emergencia de Vox. Apuntes para combatir a la extrema derecha española (editorial Sylone i revista Viento del Sur).\nL'eurodiputat ha estat a Barcelona per presentar aquest assaig que analitza el partit de Santiago Abascal, que veu més a prop de la Polònia dels Kaczynski que del Front Nacional de Le Pen. Un Vox que, fins al moment i a diferència d'altres sigles ultres europees, no ha aconseguit transferència de vot provinent de l'esquerra.\n- Amb aquest subtítol, Apunts per combatre l'extrema dreta espanyola, el seu no sembla un llibre acadèmic. Fa una crida a les trinxeres.\n- No hi ha res que sigui assèptic. Qui digui que no està prenent partit ja ho està fent. No s'ha de confondre una visió subjectiva en un tipus d'assajos on l'objectivitat no és fàcil, amb manca de rigor. Aquest és un estudi rigorós sobre l'extrema dreta a l'estat espanyol i l'emergència d'una força com Vox. Però sí que aquest llibre pren partit, no contra unes sigles, sinó contra la difusió d'unes idees d'odi.\n- Parla d'una presència absent de l'extrema dreta a l'estat espanyol.\n- Ha estat absent d'una representació pròpia a les institucions. Podíem tenir diputats d'extrema dreta però no teníem al Parlament partits així amb presència parlamentària.\n- Les idees hi eren, però no les sigles.\n- En el llibre analitzem com forces prèvies a Vox van anar introduint missatges i temes en el debat polític, des d'Aliança Popular al primer partit islamòfob a l'estat espanyol, que va ser Plataforma per Catalunya, parlem d'experiències de cert populisme protestatari de dretes com va ser el GIL o la candidatura de Ruiz Mateos. Però també del PP, que té una ambivalència molt curiosa. Perquè on és una força minoritària fa un discurs similar al Front Nacional. En canvi, on és una dreta majoritària, esdevé un partit que no utilitza una retòrica xenòfoba. Ho fa només en llocs on ja existeix una dreta nacional majoritària, com el País Basc i Catalunya. És el cas de Maroto i Albiol, que compren part del discurs emprat pel Front Nacional.\n"El PP és ambivalent, allí on és minoritari, fa un discurs molt semblant al del Front Nacional"\n- Perquè és una manera de buscar un nínxol electoral propi, al marge d'una dreta majoritària, que en aquest cas van ser la CiU a Catalunya i el PNB a Euskadi. És curiós com Albiol utilitza el lema "Netejar Badalona" just quan el PP madrileny, amb Esperanza Aguirre, és el partit amb més immigrants afiliats.\n- En el llibre afirma que amb l'emergència de Vox, Espanya ja no és diferent a la resta de països europeus.\n- Abans parlàvem de la presència absent. Érem dels pocs països que no tenia un partit així a les institucions. Érem una excepció amb Portugal i Irlanda. Portugal ja no és tampoc una excepció des de les darreres eleccions, quan el partit Chega va obtenir representació, amb un discurs que té punts en comú amb Vox. Tot i que hi ha hagut una gran diferència en la història recent d'Espanya i Portugal. Aquí hi va haver una paraula clau durant la Transició: impunitat, cosa que no es va donar a Portugal, on hi va haver una ruptura amb el salazarisme, fruit de la Revolució dels Clavells. Quan es parla de cordó sanitari contra l'extrema dreta a Espanya, oblidem que la dreta espanyola no té una tradició democràtica, no té arrels democràtiques. A Andalusia no hi va haver cap problema per fer acords amb Vox. En canvi, si mirem a Alemanya, amb el cas recent a Turinga, les dretes pacten amb Alternativa per Alemanya arrabassar el govern a l'esquerra, i aquesta aliança dura un dia. Aquí veiem Andalusia, però també Madrid, Múrcia...\n- A la vegada, subratlla les diferències de Vox amb un sector de l'univers ultra europeu. Segons vostè, Vox estaria més a prop del partit Llei i Justícia polonès que no pas del Front Nacional de Marine Le Pen.\n- És així. Vox és una declinació d'un fenomen global, però això no vol dir que aquest món sigui homogeni. A Europa, quan parlem d'extrema dreta, el primer que ens ve al cap és Le Pen o Matteo Salvini. Doncs bé, Vox no comparteix grup a Estrasburg amb ells, perquè hi manté diferències. Està amb el partit que governa Polònia. Podríem dir que té més a veure fins i tot amb Bolsonaro que amb Le Pen. Per exemple, en el paper del fonamentalisme religiós o en la batalla contra la suposada ideologia de gènere, que no és res més que una batalla contra la llibertat sexual. Són dretes profundament reaccionàries en temes morals i alhora ultraliberals. Le Pen no utilitza un discurs antifeminista o antiideologia de gènere. En tot cas, usarà un suposat feminisme per escometre contra la població migrant. No s'ha manifestat contra els matrimonis del mateix sexe i propugna un cert xovinisme del benestar: drets socials sí, però pels francesos.\n- Destaca que Vox té un programa profundament neoliberal.\n- Va votar en contra del salari mínim. És clar, si el vol suprimir! Està per un model xilè de privatització de les pensions, de l'educació, de la sanitat. Quan parla de temes fiscals, ataca la reciprocitat que està recollida en la Constitució, plantejant l'eliminació dels trams de l'IRPF, que significa que els que tenen més, paguin menys. És un partit de señoritos votat per señoritos.\nMiguel Urbán en un moment de l'entrevista als jardins del Palau Robert a Barcelona. Foto: Adrià Costa\n- De fet, vostè recorda que va ser una escissió del PP.\n- En bona part. Crec que Vox, tot i que neix el 2013, té el seu inici el 2004, quan el PP perd les eleccions, després dels atemptats d'Atotxa, i es produeix un sentiment de greuge. Es genera una mobilització molt gran contra el govern de Rodríguez Zapatero. Es va engegar ja aleshores la guerra judicial. Es va recórrer als tribunals l'Estatut, la llei de matrimoni gai i la llei de memòria històrica. Es va utilitzar el Tribunal Constitucional. El PP va recórrer a un seguit d'entitats socials per tibar i mobilitzar. Així va néixer Hazte Oir, així neix Denaes, que seran capitals per a la mobilització de la dreta. Quan finalment Rajoy guanya les eleccions, però no compleix part del programa de la dreta radicalitzada (la llei d'avortament o la de matrimoni homosexual), aquesta dreta se sent decebuda. I el teixit social que s'havia construït s'independentitza del PP. Quan Santiago Abascal parla de xiringuitos, sap molt bé del que parla perquè ha cobrat de tots ells. Això construeix la idiosincràsia de Vox.\n"El gran problema del PP és que Vox li ha robat les joventuts, que són un vot més transgressor i radical"\n- Qui vota Vox?\n- Més de tres milions de persones. Però podem dir algunes coses. No hi ha, de moment, transferència de vot de l'esquerra a l'extrema dreta. Hi ha una reorganització en el camp de la dreta, i això es veu en com s'ha reordenat el vot de la dreta del 28-A al 10-N. Després, dins de la dreta, Vox aconsegueix captar el vot dels joves. El gran problema del PP és que Vox li ha robat les joventuts, que són un vot més transgressor i radical. I hi ha dos eleemnts que a mi em criden l'atenció: Vox obté millors resultats en les zones de renda més alta. I l'altre: si fos pel vot dels quarters, policia, exèrcit i Guàrdia Civil, Abascal seria president amb majoria absoluta.\n- És així de clar?\n- Els estudis de vot ho demostren. Això és preocupant. Potser no és estrany perquè en general, a Europa, les forces d'extrema dreta obtenen uns bons resultats entre les forces de l'ordre. Però fins ara, era el PP el que obtenia els millors resultats. Assenyala això que hi ha un dèficit de cultura democràtica a l'exèrcit i entre les forces de seguretat.\n- Esmenta el cas d'Hogar Social Madrileny com a experiment a seguir del corrent anomenat nacional-revolucionària dins del magma ultra.\n- Beu d'experiències europees, sobretot de Casa Pound, a Itàlia, que a partir dels anys vuitanta va començar a ocupar cases només per a italians, i té onze centres locals ocupats i 11.000 militants. Mentre que Vox no pot ser considerat neonazi, Casa Pound i Hogar Social sí.\nMiguel Urbán: "Hi ha un dèficit de cultura democràtica a l'exèrcit i entre les forces de seguretat". Foto: Adrià Costa\n- Li veu recorregut?\n- En aquests moments, no. Vox ha curtcircuitat el seu creixement. A l'extrema dreta també existeix el vot útil.\n"No es tracta de ser escèptics o optimistes sobre la taula de diàleg, sinó de construir una solució democràtica per a Catalunya"\n- És eurodiputat de Podem. Com valora l'inici de la taula de diàleg?\n- Acaba de començar. Nosaltres, Anticapitalistes, sempre hem reclamat la necessitat del diàleg i de desjudicialitzar la política a Catalunya. Només hi ha una solució: que la gent pugui votar. És important que hagi començat.\n- Escèptic, optimista?\n- El problema no és ser escèptic o optimista. Som pessimistes de la raó però optimistes de la voluntat. No es tracta de dipositar esperances en una taula de diàleg, sinó que hem de construir una solució democràtica per a Catalunya, i això va més enllà d'una taula de diàleg.\n- Què li semblen les primeres passes del govern de coalició?\n- Ha de donar més passes. Per mi, no és un govern de coalició d'esquerres, sinó un govern de coalició progressista, on hi ha una majoria social-liberal dirigida per Nadia Calviño. Hi ha cinc bons ministres, però estan en minoria. Per Anticapitalistes, no ens havíam de subordinar al Partit Socialista perquè això ens resta credibilitat per propugnar polítiques alternatives. Això significava cedir el govern a la dreta? No, al contrari. Però es podia fer el que han fet altres forces parlamentàries: votar la investidura a canvi d'un seguit d'acords i anar negociant. Ningú pot dir que el PNB no té rellevància a l'hora de negociar els pressupostos, i no et farien copartícip dels retorns en calent, de no reconèixer el Sàhara, de no aturar els CIE o de votar en favor del sostre de despesa.\nLes entrevistes de NacióDigital, Política, Santiago Abascal, Miguel Urbán, extrema dreta, Anticapitalistes, Podem, Vox, entrevista, quarters\nI si fos per la Injusticia espanyola, també......\nPer ninja45 el 5 de març de 2020 a les 17:33\nMás de 40 años después de la muerte de Franco, si no revertimos esta situación intolerable y vergonzosa, las generaciones futuras heredarán este déficit democrático. Si queremos vivir en un país donde nunca nadie sea perseguido por manifestarse o expresarse pacífica y libremente, donde el derecho a un juicio justo y la independencia judicial sean respetados, no nos podemos quedar impasibles ante este abuso de poder. Por todo ello, con todo el coraje y serenidad, desde Òmnium, la ANC y nuestra mayoría independentista en el Parlament, creemos que debe haber una respuesta que exprese el sentimiento mayoritario de la sociedad catalana que rechaza este juicio a la democracia y exige una solución política. Una respuesta transversal que, al margen de las legítimas diferencias ideológicas, busque el denominador común en los grandes consensos de país. Porque cuando están en juego los principios básicos que sustentan el Estado de derecho, Catalunya siempre ha sabido responder como un solo pueblo. Desde el mínimo común denominador de que en la Europa del siglo XXI encarcelar a la disidencia como hacía el franquismo no tiene ningún tipo de recorrido ni sentido. Desde la convicción de que nunca renunciaremos a defender la discrepancia, la empatía y el diálogo sincero sin condiciones. Por eso hoy un centenar de personalidades de ámbitos e ideologías muy diferentes se suman a una nueva plataforma que, bajo el paraguas del 80% que nos une en la diversidad, nos debe permitir avanzar en la defensa de nuestros derechos y libertades. No hay un solo segundo en prisión en vano, porque proteger la democracia en Catalunya y en el Estado de Desecho español es hacerlo también en cualquier rincón del mundo. A la m. con los Borbones ladrones, la Injusticia española prevaricadora anclada en la época de Franco, títere de los fascistas y corruptos, vergüenza de Europa y sus "valientes" esbirros aporreadores de viejecitas y gente indefensa. Si me pegan, me divorcio..... Catalunya is not Spain !!*!!\nPer ton c. el 5 de març de 2020 a les 07:59\nper a extremos se tocan, només recordar-li que la república se la van petar els fatxes militars amb un cop d´estat, els mateixos que ara voten VOX, CREC QUE NO ES TRACTA D´EXTREMS SINO DEL PODER DE LES ARMES I ALGUNA COSA MES.\nPer Susordenes. mi sargento el 4 de març de 2020 a les 21:09\nPerò que voleu? Quin nivell intel-lectual hi ha a les casernes? Quin adoctrinament reben? Qui s'enrola?\nPer Ex votante de Ciu el 4 de març de 2020 a les 19:17\nSi en España no hubiera surgido Podemos seguramente hoy no estaria Vox, historicamente siempre suele pasar, en Alemania una de las causas de la aparición del Nazismo, fue el gran auge que tenia el Comunismo, el mas potente de toda Eropa despues de URSS En España cuando la Republica pasa a estar gobernada por un Frente Popular comunista, surge otro frente popular nacionalista Los extremos solo traen desgracias sean de derechas o de izquierdas\nSerà tan antifeixista com volgueu, però...\nPer Anonim 1234 el 4 de març de 2020 a les 18:45\n... no deixa de ser de Podemos-Comuns, i per tant contrari totalment a la independencia de Catalunya. No l'aplaudiu gaire. Que el seu antifeixisme (que us pot agradar molt) no us impedeixi veure el seu unionisme espanyolero. Es d'aquests que diuen "independencia sí, però no unilateral", que a l'hora de la realitat vol dir "independencia no", perquè saben que per la via bilateral (o sigui, amb espanya acceptant quedar-se sense Catalunya) no arribarà mai. Es el sistema de fingir que estan a favor, però posant una condició que saben que no es complirà mai (per aixó la posen). Tot aixó que acabo de dir ja ho sap tothom, o sigui que ho sento, noi: no coles, ni tu ni la Colau ni el Iglesias ni cap de vosaltres. No ens interessa si ets antifeixista: ens interessa si estas a favor de la independencia de Catalunya encara que espanya s'oposi. Aquesta és la pregunta que sempre eviteu contestar.


Mytho(sound)poesis. La transformació imaginativa del món a través de la (so)ficció | Hangar\nMytho(sound)poesis. La transformació imaginativa del món a través de la (so)ficció\nDurant el mes de juliol, Giulia Deval realitza una residència a Hangar, com a part del projecte experimental sobre música i so Audio Formal. Un cop a l’any, Audio Formal convida un artista a realitzar una residència a través de la qual programa diferents activitats per a aquest programa. Per a aquest any, Giulia Deval juntament amb Ivan Bringas (XIPE) han concebut el projecte Mytho(sound)poesis, que consistirà en un taller de Guitarra Expansiva a càrrec d’Ivan Bringas, i de 3 presentacions en directe: un àudio-novel·la de ciència-ficció per ALMARE, un concert de XIPE i una performance-concert d’Arma Agharta.\nMytho(sound)poesis pretén explorar les pràctiques de ficció dutes a terme per artistes que han triat el so com a mitjà expressiu. El projecte fa referència al text de David Burrows i Simon O’Sullivan Fictioning. The Myth-Functions of Contemporary Art and Philosophy (Edinburg University Press, 2019) però dibuixa un nou marc centrat en la relació entre les pràctiques sonores i la producció de mons, persones i comunitats per venir -sovint recorrent a cultures residuals i emergents- en una visió coextensiva entre passats i futurs imaginaris.\nDes d’aquesta perspectiva, les novel·les sonores de ciència-ficció, l’ús de màscares i titelles, el circuit bending, la fabricació d’artefactes i l’ús no convencional d’instruments musicals, es consideren diferents expressions d’una necessitat compartida: donar forma a noves subjectivitats per interactuar activament amb el present i el real.\n11 i 12 de juliol: Guitarra Expansiva Lab\nTaller de construcció d’artefactes sonors a càrrec d’Ivan Bringas\nGuitarra Expansiva és un projecte basat en la construcció i invenció d’artefactes mòbils que permeten estendre els instruments, de manera que tot el cos sigui involucrat a l’acció de produir el so.\nCada participant portarà un instrument o objecte sonor a corda o percussiu, durant el taller es construiran nous artefactes partint dels models inventats per Ivan Bringas fent adaptacions i modificacions depenent les necessitats de cada instrument i de cada participant. Tots els materials necessaris, principalment tubs i cintes, seran posats a disposició.\nEl taller tindrà una durada de dos dies, durant el primer dia es construiran els artefactes i el segon dia es farà una sessió d’improvisació oberta al públic.\nEl taller es basa en mecanismes imaginaris i en l’ús no convencional dels instruments, és obert i no requereix coneixements específics.\nEstà obert a músics/no músics i ballarins.\nInformació pràctica 11 i 12 de juliol\nHoraris: 11 de juliol d’11 a 17 h. 12 de juliol de 16 a 19 h.\nPer inscriure’s, enviar un correu amb el nom de la persona participant i una imatge de l’instrument o objecte que portarà al taller a ivanbringasmex(at)gmail.com.\nInscripció oberta i gratuïta fins al 9 de juliol per a un màxim de 10 persones.\nIván Bringas (Ciutat de Mèxic, 1990) és un guitarrista, improvisador i compositor de la Ciutat de Mèxic. La seva formació va començar molt d’hora creixent al Cafè Jazzorca, un centre de concerts i segell discogràfic fundat pels seus pares que programa a músics compromesos amb el desenvolupament del seu llenguatge principalment a través de la improvisació i el free jazz. Quan tenia deu anys va ingressar a l’Escola Nacional de Música de la UNAM (Universitat Nacional Autònoma de Mèxic) per estudiar guitarra clàssica amb els mestres Juan Carlos Laguna i Marc Iván López Miranda; va acabar els seus estudis al Conservatori Giuseppe Verdi de Torí (Itàlia), on està establert actualment. Al llarg dels anys va aprofundir en la seva formació en estar en contacte amb músics com Leo Brouwer, Víctor Villadangos i Fred Frith. Des de 2007 desenvolupa el projecte “Guitarra Expansiva” que va ser premiat per l’INBA (Institut Nacional de Belles Arts de Mèxic) el 2010. Guitarra Expansiva és un instrument modificat per la presència d’un element mòbil que interactua amb el pal de la guitarra a través de moviments no convencionals i que requereix una metodologia pròpia. Va publicar Guitarra Expansiva el 2011 per Jazzorca Records i Que viva s’aninnia per al segell italià Objet-a a 2015.\n17 de juliol: ALMARE | XIPE | Arma Agharta (ACTIVITAT CANCEL·LADA A CAUSA DE LA SITUACIÓ COVID ACTUAL)\nFundat a Torí (Itàlia) el 2017 per Amos Cappuccio, Giulia Mengozzi, Luca Morino i Gabriele Rendina Cattani, ALMARE és un col·lectiu centrat en les pràctiques contemporànies que utilitzen el so com a mitjà expressiu. ALMARE treballa en el comissariat, l’escriptura i la música i organitza exposicions, xerrades públiques i programes d’actuació. ALMARE no pretén separar les pràctiques sonores en categories diferents i hermètiques. Per contra, es compromet a dur a terme un discurs musical / artístic / curatorial des d’una perspectiva inclusiva més àmplia.\nThe Morning of the Fifth Anniversary és el primer capítol de l’àudio novel·la de ciència-ficció Life Chronicles of Dorothea Ïesj S.P.U. que segueix el viatge de la becària Dorothea a la ciutat de Bakú, en la seva recerca per recuperar (i traficar amb) sons del passat. Basant-se en l’àmbit de l’arqueologia del so i, en particular, en les teories de l’arqueoacústica, l’obra narra un futur imaginari en el qual qualsevol so pot extreure dels objectes i la matèria gràcies a un dispositiu quàntic anomenat ECHO (Equalized Control of Hierarchic Oscillation).\nEl concepte de presència dins de l’absència es fa ressò del propòsit últim de l’investigador: trobar les restes sonores de la Simfonia de les Sirenes del compositor rus Arseny Avraamov interpretada a Bakú el 1922. L’espectacle musical d’avantguarda incorporava sons de màquines, fàbriques, xiulets de vapor, campanes, sirenes i artilleria, per formar un paisatge sonor del proletariat.\nDorothea està atrapada al port de Kuryk, esperant la seva ferri a Bakú. Mira el seu telèfon i busca actualitzacions de les subhastes de mercat negre en què ven il·legalment troballes audioarqueoògics. La seva precària situació com jove investigadora la va portar a traficar amb sons antics inscrits en la matèria a estudiants d’arqueoacústica, però gràcies a la seva amiga Juliette Folker, Dorothea rep una beca d’una corporació militar per estudiar les armes sonores. Enmig de la seva investigació, troba estranys registres d’antigues explosions, senyals i sirenes. Un misteriós comprador està disposat a pagar una quantitat excessiva per fer-se amb els registres.\nChronicles forma part d’All Sign Point to Rome, Diane una investigació en curs centrada en l’autogravació, l’autovigilància i el mediumisme sonor.\nGiulia Deval – veu, cintes\nXIPE és un projecte desenvolupat per Ivan Bringas i Giulia Deval, l’objectiu és crear noves possibilitats sonores expandint la guitarra a través d’innovadors elements electrònics i físics interactius. El duo combina la guitarra amb objectes mecànics (com un tub o una cinta magnètica que corre dins del cos de la guitarra) que modifiquen la seva fusta i permeten descobrir nous gestos sonors que es componen en noves obres folklòriques per a guitarra, veu i electrònica.\nXIPE es mou amb la idea de crear una música tradicional per als mons vinents, influenciada pel minimalisme, el freak folk i la improvisació.\nArma Agharta és un artista sonor i promotor lituà dedicat a la música improvisada i experimental. Es va involucrar en l’underground mundial fa més de vint anys publicant fanzines, dirigint segells, tocant en bandes i organitzant espectacles. En l’actualitat, Arma actua tant en solitari com en col·laboracions, i també és comissari de festivals a Lituània.\nDes de 2007 ha realitzat més de 550 actuacions a tot el món.\nEls seus espectacles, intensos i plens d’energia, abasten un ampli territori que va des de les erupcions de soroll caòtic i el ritual psicodèlic hipnòtic fins a l’humor dadaista, els moviments corporals estranys, els jocs improvisats espontanis, els trucs de màgia barata i la glossolàlia.\nVa participar a Sonic Protest (França), Dark Music Days (Islàndia), All Ears (Noruega), Arctic Sounds (Groenlàndia), Klex (Malàsia), Volta (Mèxic), Destroy Vancouver (Canadá), Transgresje (Polònia), Gogbot (Països Baixos), Sonic (Dinamarca), Construction (Ucraïna), Le mini Who (Països Baixos), Mlode Wilki (Polònia), Camp (Alemanya), Aposition (Russia), Hamselyt (Ucraïna), Other Worlds (Regne Unit), MEM (Espanya), FIME (Mèxic), Noise & Fury (Russia), Sonic Circuits (EE.UU.), E: MF (EE.UU.), SOTU (Països Baixos), Sound Around (Russia) i tots els principals festivals lituans.\nLa seva música es publica exclusivament en format de casset en diversos segells europeus i americans.\nInformació pràctica 17 de juliol\nAssistència gratuïta per ordre d’arribada


L’Hospital Joan XXIII i l’AEC organitzen el XV Curs de Proctologia per a residents de tercer i quart any - 25 maig 2017\nL’objectiu del curs és treballar el diagnòstic i el tractament en patologia anal benigna de baixa i mitja complexitat i gran prevalença. El curs inclou sessions de quiròfan i d’exploració presencials i classes teòriques.\nL’Hospital Universitari Joan XXIII inaugura el nou servei de medicina física i rehabilitació - 24 maig 2017\nL’adequació de l’espai de 1.270 metres quadrats, ubicats al Sociosanitari Francolí, ha suposat una inversió de 1,6 MEUR.\nL'estudi RESET-DIET del grup GEPAR-AP conclou que la dieta mediterrània protegeix la salut dels pulmons dels fumadors - 17 maig 2017\nInvestigadors del Grup d'Estudi de Patologia de l’Aparell Respiratori en Atenció Primària (GEPAR-AP) de l'atenció primària de l'ICS Camp de Tarragona i de l'IDIAP Jordi Gol han realitzat un estudi per identificar els patrons dietètics més habituals dels fumadors sense símptomes respiratoris i examinar l'associació entre el que mengen i el deteriorament de la funció pulmonar. L’estudi conclou que la dieta mediterrània és un factor protector de la funció pulmonar, a més del fet de deixar de fumar, mentre que el consum excessiu d’alcohol i la dieta occidental (alta en greix i sucre, i baixa en llegum i verdura) s’associa amb el deteriorament dels pulmons.\nEl Joan XXIII celebra el Dia del Malalt amb els Xiquets del Serrallo i el Ball de Bastons de la Selva - 15 maig 2017\nLa colla castellera fundada pel mossèn de l’hospital, Xavier Fort, va pujar un pilar de quatre. També va participar de la festa un quartet de corda.\nL’Hospital Joan XXIII intensifica la formació en cures intensives pediàtriques a l’Hospital Vall d’Hebron - 10 maig 2017\nL’entrenador del Nàstic, Juan Merino, entrega obsequis als nens guanyadors del concurs de dibuix del 50è aniversari del Joan XXIII - 28 abril 2017\nLes dues institucions s'uneixen per celebrar dos grans esdeveniments per a la ciutat de Tarragona, el primer partit en categoria professional entre Nàstic i CF Reus, i el 50è aniversari de l’Hospital Joan XXIII.\nL’aplicació de la Neurofisiologia Clínica en nounats prematurs permet detectar abans alteracions en el desenvolupament - 28 abril 2017\nAixò s’ha dit durant la IX Reunió de les Societats Catalanes de Neuro¬siologia Clínica celebrada, avui divendres 28 d’abril, al Seminari de Tarragona.\nLa Fundació la Marató de TV3 visita l'IISPV i l'HJ23 - 27 abril 2017\nAmb l’objectiu d’acostar els ciutadans a la recerca amb: “Visita la recerca de La Marató” la Fundació La Marató convida els ciutadans a conèixer de primera mà la destinació dels seus donatius i el seu esforç.\nMissió, Visió i Valors - 27 abril 2017\nEl Pla d'acció territorial aposta per la participació dels professionals en la definició estratègica, és a dir, ens defineix què som, què volem ser i com ho volem fer.\nÉs per aquest motiu que, els professionals del territori van participar en la definició i posterior consens de la missió, visió i valors.\nEl Programa d'Identificació Genètica avança amb la recollida de mostres a Tarragona i ja són 600 els familiars de persones desaparegudes que s'han fet la prova - 21 abril 2017\nAl llarg del matí d’avui l’Hospital Joan XXIII de Tarragona s’han realitzat les proves genètiques a familiars de persones desaparegudes durant la Guerra Civil i la dictadura. A la demarcació de Tarragona s'han fet les proves a 63 familiars i en el conjunt de Catalunya ja són gairebé 600 els familiars que han fet la prova d'identificació genètica. El mes de novembre es van fer les primeres proves i des d’aleshores se n’han programat a centres de salut de les quatre demarcacions catalanes amb l’objectiu d’arribar a tots els inscrits al Cens de persones desaparegudes.\nNomés un tres per cent dels cirurgians pot accedir a una formació continuada d’excel•lència - 20 abril 2017\nHo afirma l’expert cirurgià de l’Hospital Clínic de Barcelona, Antonio Lacy, que ha presentat l’AIS Channel, un canal online de formació gratuït, al XV Congrés de la Sociedad Española de Cirujía Laparoscópica i Robótica (SECLA) celebrat al Palau Firal i de Congressos de Tarragona.\nDeu alumnes i dos professors de la Fundació Onada visiten la cuina de l’Hospital Joan XXIII - 10 abril 2017\nCaminada de l’EAP Sant Salvador al Pont del Diable - 10 abril 2017\nEl dia 6 d’abril es celebra el dia Mundial de l’activitat física (DMAF)\nCelebrem el Dia Mundial de l'Activitat Física - 7 abril 2017\nEl dia 6 d’abril es celebra el dia Mundial de l’Activitat Física (DMAF). [Més]\nL’Hospital Universitari Joan XXIII inicia l’activitat als nous espais de Cirurgia Major Ambulatòria - 3 abril 2017\nLa nova CMA ha suposat una ampliació de 700m2 a 900m2 que ha permès reordenar tot el bloc quirúrgic i disposar de 4 quiròfans, un més que abans.\n<< < Pàgina 2 de 20 > >>


el racó de sa lluna: de febrer 2012\nINMOBILIÀRIA "EL OFERTÓN"\nSi vostè és un dels afortunats que encara es pot pagar un pis de lloguer, truqui al 69696969 i l'assessorarem per trobar el que millor s'ajusti als seus desitjos:\nMIDES : 5mx6m - 6mx5m -5mx5m\nVISTES: a blocs, fàbriques i fins i tot al parc de bombers (sent més car aquest últim)\n-Parella i sac doble ----------150 euros / mes\nDE VEZ EN CUANDO LA PALABRA\nDe vez en cuando la palabra, como una rosa de sangre,\nfluyendo libre y perversa...\nDe vez en cuando (todavía en alta voz),\nla textura de un sueño contra la mentira atomizada y obscena de lo tangible...\nDe vez en cuando, yo.\nI EL TEU NOM ÉS...\n"Dos amigas" - Antonio R. Spinoza\nCamino de pressa, ha començat a ploure i jo sense paraigües, distreta amb la llista al cap ... pa, llet, mel, tomàtigues, taronges...de sobte escolto una veu darrera meu\n- ehhh Paula, quant de temps sense veure't!\nEm giro i sí, la conec, però d'on?, somric i ella segueix\n- digues , quants anys fa que no ens vèiem? què s´ha fet de tu?\nmentre somric, intento ubicar-la en el temps ... i el seu nom? pensa Paula, pensa!\nLi dono dos petons i ella segueix parlant ...\n- recordes a na Joanna?, si Paula, quan anàvem a classe de piano\nJo segueixo somrient com una bleda, mentre escolto el seu relat i faig veritables esforços per recordar el seu nom. Recordo la seva cara a la classe, mentre pujava i baixava el braç marcant el ritme de les notes ... i el seu nom?\n- pobreta, es va anar a les missions i allà segueix, de tant en tant rebo cartes seves i em pregunta per na M ª Antònia, per na Catalina, per na Bel i per tu, Paula.\nJooo, em vull morir, és possible que no recordi el seu nom, ella bé que sap el meu!. Segueixo apurada i escoltant el seu monòleg ...\n- però bé Paula, explica´m de la teva vida, treballes? t´'has casat? tens fills?\nCom puc respondre a tanta pregunta i seguir sense saber el seu nom?\nVaig contestant a totes, amb un somriure, gairebé histèrica...\n-sí, tinc un fill, estic divorciada, treball i ...\nQuan estava a punt de demanar-li disculpes pel meu oblit, una altra veu vingué a ajudar-me...\n-Rosario, si vols que t'acompanyi, ens hem de donar pressa\nSalvada per la campana! Després més tranquil · la i amb un gran somriure...\n- Rosario, després de tant temps, ha estat un plaer que ens trobem de nou. Un altre dia, amb més temps, ens prenem un cafè i recordem vells temps.\n-sí Paula, hem de veure'ns!.\nEra...pa, llet, mel, tomàtigues, taronges ... vaja amb la Rosario!\nombres i clars\n"El poder no proviene de la capacidad física,\nEren les deu, havia acabat de sopar i, com cada nit, donà un cop d'ull al correu.\nRes interessant. Va seure al sofà i es va disposar a llegir una estona, però els seus pensaments eren lluny del llibre. Aquesta darrera setmana les coses no anaven bé, tot i així, esperava il · lusionada la seva trucada. Sospirà, obrí el punt de lectura i per uns minuts es va deixar portar pel relat. Aixecà la mirada, les onze, el pèndol del rellotge marcava el ritme del seu cor. Encengué una cigarreta, com si en això busqués la tranquil · litat per l'espera i va tornar a submergir-se en la lectura. Tancà el llibre, avui no podia concentrar-se, s'aixecà i va prendre un got d'aigua, mentre donava voltes per l'habitació. Gairebé les dotze, va mirar el mòbil i marcà el seu nombre. Una veu a l'altre costat "el teléfono al que llama está apagado o fuera de cobertura". De sobte, un calfred li va recórrer des de la nuca als peus, la seva mirada fixa en les notes damunt la taula, no se'n recordava del moment en el que havia escrit amb majúscules:\nVa apagar el mòbil i s'adormí\nTe liberaste de tu cuerpo cansado\ny echaste a volar entre los olivos\nYa no hay rejas, ni distancias,\n(a Gabi 10-Febrero-2012)\nFase: ♥ , Poemets\nTú dices que amas a la lluvia,\n1 en es raconet\nAl mati, amb la neu que encara deixava trossets com a paperins suspesos en l´aire, el sol que volia ser part del paisatge, els meus ulls encara mig oberts, he volgut inmortalitzar l´estampa...\nAquí no és freqüent que nevi. Per a molta gent, la imatge de la neu cubrint els arbres, el cotxes, els carrers de Mallorca, és un espectacle increïble i ho celebrem intensament.\nDe fet, només fa tres anys que la neu visita aquesta ciutat. Si no recordo malament, l´anterior va ser fa més de trenta anys, un dia en què em presentava a unes oposicions en un local sense calefacció i amb les mans davant d´una màquina d´ecriure i sense poder moure els dits...què innocents érem!. Tot i així no hem superat la nevada històrica de l´any 56, diuen els més grans que n´hi havia més d´un metre. Jo, com no hi era!...però si he vist fotos d´aquell dia.\nSón les cinc de la tarda, núvols rosats, grisos i blancs juguen amb la lluna que treu el cap tímidament per saludar al tebi sol de capvespre.


Ensenyar les màquines a imaginar: el repte de la intel·ligència artificial\nLa imaginació humana és, en molts casos, voluntària\n«No és cert que la imaginació no tingui límits», indica Joan Casas-Roma, doctor en Representació del Coneixement i Raonament per la UOC. La tecnologia ha permès que des del segle xx es desenvolupi la intel·ligència artificial, la ciència encarregada d'imitar el cervell, no pas el cos, d'una persona en totes les seves funcions. Una realitat que es plasma en cercadors com ara Google, que ens fa suggeriments predictius del que volem cercar; en els assistents virtuals per veu; a les xarxes socials, que ens recomanen continguts noticiables, cançons o productes per a comprar, a priori, ajustats als nostres interessos; o al nostre correu electrònic, que aprèn a saber quins missatges que rebem els consideraríem correu brossa. Investigadors de la UOC han analitzat l'estat de la recerca en aquest àmbit per a modelar la imaginació humana feta per màquines: «tractem de codificar i capturar matemàticament la ment», apunten.\nLa imaginació humana és, en molts casos, voluntària, per exemple quan entre diferents restaurants triem en quin soparem i ens imaginem com serà la vetllada, o quan decidim entre diferents llocs on passarem unes vacances. Les investigadores de la UOC María Antonia Huertas i María Elena Rodríguez, del grup Technology-Enhanced Knowledge and Interaction Group (TEKING), dels Estudis d'Informàtica, Multimèdia i Telecomunicació, juntament amb Joan Casas-Roma, doctor per la UOC i actualment investigador de la Universitat de Falmouth, al Regne Unit, han dut a terme una recerca per a analitzar com formalitzar, en llenguatge matemàtic, aquest tipus d'imaginació humana perquè sigui creada i executada per màquines.\nComputació i filosofia\n«Hem estudiat diferents teories sobre com podria funcionar la lògica que hi ha darrere de la imaginació voluntària, per poder crear algoritmes per a simular-ne el funcionament», apunta Casas-Roma. La seva recerca tecnològica s'entrellaça amb l'anomenada filosofia de la psicologia, el compendi de diferents disciplines que comprenen el saber sobre la naturalesa de la ment i que inclouen la neurociència, la intel·ligència artificial, la ciència computacional, la lingüística i la biologia. Un àmbit que des del segle xx intenta analitzar i entendre fenòmens mentals humans, amb teories com ara el conductisme, sobre la conducta observable, fins a la revolució cognitiva, gràcies als avenços de la computació a partir dels anys cinquanta amb Alan Turing, que va proposar el test de Turing per a decidir si les màquines mostren o no un comportament intel·ligent.\nLa filosofia de la psicologia ha reflexionat al llarg de les últimes dècades sobre qüestions com ara què és el sentit comú, per predir comportaments que segueixen patrons que són iguals o rutines; la representació mental i la influència de l'entorn, l'acció i el cos. En el cas d'aquests últims tres factors, cal tenir en compte que la ment està influïda més enllà del que passa al nostre cervell: revisar detalls com ara notes en una llibreta o accedir a informació amb el nostre telèfon intel·ligent a les xarxes socials en són dos exemples.\n«Moltes vegades decidim imaginar voluntàriament què farem en una situació, com ara quan hem de triar entre diferents opcions a l'hora de consumir un producte», puntualitza Joan Casas-Roma, que forma part d'un grup d'experts en filosofia de la intel·ligència artificial, ètica, lògica i epistemologia. Així, els investigadors de la UOC han publicat un article científic que analitza diferents teories sobre com funciona aquesta imaginació voluntària estudiant-ne la lògica des del punt de vista computacional i aplicant-hi algoritmes per a suggerir comportaments futurs. Tot i que els experts conclouen que avui les teories científiques existents no són prou precises per a poder representar computacionalment com imaginem, consideren que la recerca té el repte de conèixer el seguit de restriccions i variables que delimiten la imaginació per poder representar-les de manera científica.\nPer a contribuir-hi, els investigadors han plantejat una eina visual per a classificar diferents actes d'imaginació en funció de l'empremta dels procediments que s'hi han seguit. A més, els científics han revisat què és el que les teories existents no distingeixen, i han aportat un marc independent per a determinar les dinàmiques de la imaginació. L'estudi proposa una ampliació de l'estructura compartida entre les teories per a ser utilitzada com a base per a un model formal matemàtic dels processos de la imaginació.\nTecnologia per a entendre la ment\n«Pràcticament amb totes les qüestions en què es té en compte el futur, l'acció d'imaginar hi té a veure. Abans de prendre una decisió, imaginem com seran els possibles "mons" que en sortiran, i en funció d'això triem què fer. És una de les maneres de funcionar que tenim els éssers humans i, per tant, de relacionar-nos amb el que ens envolta», explica Casas-Roma. La intel·ligència artificial estudia com raonem com a humans per a poder establir hipòtesis o suposicions sobre les nostres futures preses de decisions, al voltant del que triarem en cada moment entre diferents opcions. «Poder capturar matemàticament la imaginació humana obrirà la porta a noves possibilitats de la intel·ligència artificial. Em refereixo a màquines que puguin planificar tasques o prendre decisions seguint un raonament semblant a l'humà, fet que les acostarà a la manera com pensem. Tenim el repte d'entendre i modelar què passa científicament quan imaginem, cosa que ens permetrà impulsar la intel·ligència artificial i també entendre millor com funciona la nostra ment», conclou l'investigador.\nEncara que molts científics en matèria d'intel·ligència artificial estudien bàsicament la qüestió racional, molts experts apunten la necessitat de tenir en compte aspectes més aviat emotius per a poder millorar l'eficàcia dels sistemes intel·ligents. Pel que fa a les crítiques que defensen que les màquines no són capaces d'imitar totalment els humans, tampoc cap persona no és capaç de resoldre determinats problemes complexos que se li puguin arribar a plantejar i que una màquina podria solucionar en qüestió de segons.\nEl treball dels investigadors s'ha dut a terme en el marc del projecte Lògica intensional híbrida, finançat pel Govern espanyol, en el qual també han participat les universitats de Salamanca, d'Aveiro (Portugal), la Nacional de Córdoba (Argentina) i la de Roskilde (Dinamarca). A més, Casas-Roma ha desenvolupat aquest treball en una recerca finançada per la Comissió Europea, Games Research Opportunities and Research Excellence in Cornwall and the EU (GRO), sobre la creativitat i la computació en simulacions i jocs digitals.


territoris.cat 17:13 29/12/17\nlleida nou turisme borges garrigues urbanisme\nEls treballs de construcció del nou Mirador sobre la vall de la Femosa, al carrer Castell Alt de les Borges\nL’Ajuntament de les Borges Blanques està duent a terme els treballs de construcció d’un nou mirador sobre la vall de la Femosa, ubicat al carrer Castell Alt, darrera de l’Església Parroquial de la capital garriguenca\nConstarà d’una plataforma de formigó a la base, sobre la que s’incrustarà una estructura metàl·lica d’uns 5 metres quadrats i en forma de marc, per donar èmfasi al paisatge que enquadrarà, amb barana tancada a la banda septentrional des d’on, en dies clars, es podrà divisar fins i tot el Pirineu de Lleida\nSegons ha exposat l’alcalde Enric Mir, aquest nou mirador permet seguir augmentant l’atractiu turístic del nostre Centre Històric, una vegada completades les reformes de les places porxada, Abadia, Capella i Ramon Arqués, als voltants de l’Espai Macià, i que s’afegiran al Pla de Rehabilitació de Façanes que hi ha en marxa, entre altres carrers i actuacions del nostre Barri Antic. A més a més, totes aquestes actuacions es complementaran amb les millores previstes per aquestes pròximes setmanes als carrers Santa Vedruna i Carnisseria, a l’entorn de l’Esglèsia; i a l’arranjament del camí del Cementiri Vell, just al costat d’aquest nou mirador; així com al nou Museu a de l’antic Molí de Cal Gineret, que inaugurarem pròximament.\nEl projecte d’execució que ha estat elaborat per l’arquitecte municipal de les Borges, amb la previsió que a finals de gener estarà acabat, ha estat adjudicat a un taller local per 13.408,35 euros, dels quals el 75% són a càrrec del Pla de Barris de la Generalitat de Catalunya i el 25% restant l’assumirà el consistori borgenc.\nEl Consell Comarcal i l'Ajuntament de les Borges acorden crear un fons audiovisual de les Garrigues


Jocs Olímpics d'Hivern de 1956 - Viquipèdia, l'enciclopèdia lliure\nBobsleigh als Jocs Olímpics d'hivern de 1956, Patinatge de velocitat als Jocs Olímpics d'hivern de 1956, Hoquei sobre gel als Jocs Olímpics d'hivern de 1956, Salt amb esquís als Jocs Olímpics d'hivern de 1956, Esquí de fons als Jocs Olímpics d'hivern de 1956, Esquí alpí als Jocs Olímpics d'hivern de 1956, Nordic skiing at the 1956 Winter Olympics (en) , Combinada nòrdica als Jocs Olímpics d'hivern de 1956 i patinatge artístic als Jocs Olímpics d'hivern de 1956\n46° 32′ 39″ N, 12° 07′ 57″ E / 46.544167°N,12.1325°E / 46.544167; 12.1325Coord.: 46° 32′ 39″ N, 12° 07′ 57″ E / 46.544167°N,12.1325°E / 46.544167; 12.1325\n26 gener 1956 - 5 febrer 1956\n3.3 Fets destacats\n3.4.1 Medallistes més guardonats\nLa ciutat de Cortina d'Ampezzo havia estat escollida per a la realització dels Jocs Olímpics d'Hivern de 1944 en la 38a Sessió del Comitè Olímpic Internacional, si bé aquests Jocs hagueren de ser suspesos per l'esclat de la Segona Guerra Mundial.\nDes d'aquell moment el Comitè Olímpic Italià intentà aconseguir la nominació de la ciutat per poder ser seu d'uns Jocs Olímpics, aconseguint entrar en la lluita per als Jocs Olímpics d'Hivern de 1952 que finalment es realitzaren a Oslo (Noruega). En la 43a Sessió del COI realitzada el 29 d'abril de 1949 a la ciutat de Roma s'escollí la ciutat de Cortina d'Ampezzo per davant de:\nEn aquests Jocs Olímpics participaren un total de 821 competidors, entre ells 687 homes i 134 dones, de 32 comitès nacionals diferents.\nParticiparen per primera vegada en uns Jocs Olímpics d'hivern els comitès de Bolívia, Iran i la Unió Soviètica; retornaren a la competició Corea del Sud, Liechtenstein i el Turquia. Argentina, Dinamarca, Nova Zelanda i Portugal no participaren en aquests Jocs. Els atletes de l'Alemanya Occidental i l'Alemanya Oriental competiren unificats amb el nom d'Equip Unificat d'Alemanya.\nRegne Unit (45)\nUnió Soviètica (53)\nUn total de 6 esports foren disputats en aquests Jocs Olímpics, realitzant-se un total de 24 proves, ampliant-se en dues proves més d'esquí de fons. La Unió Soviètica intentà aconseguir la inclusió de proves femenines en el patinatge de velocitat sobre gel, si bé el Comitè Olímpic Internacional (COI) ho refusà en el seu 49è Congrés realitzat a Atenes l'any 1954. En aquesta edició no es realitzà cap esport de demostració.\n'Esports als Jocs Olímpics de Cortina d'Ampezzo'\n● Cerimònia d'obertura Jornada de competició ● Jornada amb finals ● Cerimònia de clausura\nEsquí de fons ● ● ● ● ● ● 6\nEn aquests Jocs debutà la Unió Soviètica, que va acabar aconseguint la primera posició al medaller general dels Jocs. A diferència del que va passar en els Jocs Olímpics d'Estiu de 1956 celebrats a Melbourne (Austràlia), en els quals es va produir un boicot polític a conseqüència de la participació soviètica en la revolució hongaresa, en aquests Jocs no hi hagué cap contratemps polític.\nAquests Jocs foren els primers a ser retransmesos per televisió i els últims en els quals la competició de patinatge artístics sobre gel es realitzà a l'exterior.\nEl jurament olímpic fou realitzat per Giuliana Minuzzo, esdevenint la primera dona a fer-ho.\nL'esquiador austríac Toni Sailer aconseguí la victòria en les tres provs d'esquí alpí, convertint-se en el primer esquiador a fer-ho. Posteriorment ho realitzà també el francès Jean-Claude Killy en els Jocs Olímpics d'Hivern de 1968 disputats a Grenoble (França).\nArticle principal: Medaller dels Jocs Olímpics d'hivern de 1956\nDeu comitès amb més medalles en els Jocs Olímpics de 1956. País amfitrió ressaltat.\nUnió Soviètica 7 3 6 16\nÀustria 4 3 4 11\nFinlàndia 3 3 1 7\nSuïssa 3 2 1 6\nSuècia 2 4 4 10\nEstats Units 2 3 2 7\nItàlia 1 2 0 3\nAlemanya 1 0 1 2\nSuècia Esquí de fons 1 2 1 4\nÀustria Esquí alpí 3 0 0 3\nFinlàndia Esquí de fons 1 2 0 3\nUnió Soviètica Esquí de fons 1 0 2 3\nSuècia Esquí de fons 0 0 2 2\nA Wikimedia Commons hi ha contingut multimèdia relatiu a: Jocs Olímpics d'Hivern de 1956\n(anglès) Jocs Olímpics de Cortina d'Ampezzo 1956\n(anglès) www.sports-reference.com - Cortina d'Ampezzo 1956 Arxivat 2020-04-17 a Wayback Machine.\n(anglès) Cortina d'Ampezzo 1956 Informe oficial[Enllaç no actiu]\nObtingut de «https://ca.wikipedia.org/w/index.php?title=Jocs_Olímpics_d%27Hivern_de_1956&oldid=30273596»\nDarrera modificació: 5 juny 2022 a les 17:46\nLa pàgina va ser modificada per darrera vegada el 5 juny 2022 a les 17:46.


Art agroecològic… | agroecologiaEscolar\nArxiu de la categoria: Art agroecològic…\nPublicat el Mai 21, 2013 per agenda21escolarsantcugat\nMoltes gràcies a la Irene Gómez i a l’escola d’Art de Sant Cugat pel nostre logo!\nAquí teniu el manual d’estil, i aquí els logotips que ens ha fet arribar la Irene:\nEls podeu fer servir lliurement.\nPublicat dins de Art agroecològic...\nUna alumna de l’EASC ens proposa logos!\nPublicat el Abril 4, 2013 per agenda21escolarsantcugat\nUna alumna de l’Escola d’Art de Sant Cugat, la Irene Gómez, amb ajuda de les seves profes ens comença a proposar logos! Durant un temps els debatrem fins tenir el logotip final. El resultat el trobeu a la pàgina “10. Logo“.\nMoltes gràcies Irene! les primeres propostes:\nPodeu fer arribar les vostres opinions!\nFotografia naturalista a can Monmany\nPublicat el Abril 23, 2012 per agenda21escolarsantcugat\nNo sóc cap artista, però l’entorn de can Monmany sí que ho és, i així les meves fotografies… també, no? (si a més serveixen per explicar recuperacions paisatgístiques, contribucions d’Aprenentatge Servei que fan alumnes… millor!)\nAquesta planta és la Salvia officinalis. Forma part de les tanques de biodiversitat que estan organitzant els companys/es de l’Ortiga a can Monmany.\nI aquesta és Centranthus ruber. Formen part d’un marge que estan recuperant.\nQuatre nois de l’IES Arnau Cadell han arribat a can Monmany amb el projecte de contribuir amb el que l’Ortiga està fent.\nHo han estat parlant i l’Ortiga, a través del Kevin, els ha proposat que ajudin en quelcom que contribuirà a millorar l’entorn, més que no en els propis cultius (tot i que també és important aquesta biodiversitat pels cultius).\nAquesta és Alyssum maritimum.\nEl marge en el que trobem aquestes plantes ara sembla un petit vergel, però fa ben poc era un marge com el que els 4 nois de l’IES Arnau Cadell contribuiran a millorar amb l’Ortiga.\nEl Kevin, l’Ignasi, l’Alfons i companyia estan treballant de valent millorant l’espai. Qui no hi hagi anat fa uns mesos, se n’adonarà de seguida.\nEls marges als que contribuiran els alumnes (que no surten a les fotos perquè són menors, però és d’agrair molt) són ben grans i el canvi pot ser notable!\nL’art a l’hort\nAl Joan Maragall i al Collserola hem treballat artísticament l’hort. Mireu els resultats…\nEl llibre de l’hort fet a l’escola Collserola amb la col·laboració del Triangle\nArt a l’escola Joan Maragall


Aventures didàctiques – Temps de canvis\nAvui faré referència a un tipus d’activitat anomenada Aventura Didàctica Digital (AvD) integrada dintre de les possibilitats d’Internet com a recurs didàctic.\nAquest tipus d’activitat és una variació de les conegudes webquests. En particular, es tracta d’un híbrid entre WebQuest i Llibre de Jocs (o llibre d’ensenyament programat). És una investigació guiada, composta per diverses pàgines (capítols), que s’accedeixen seqüencialment. Té un inici, un nus i un desenllaç. Això constitueix el terme aventura. L’alumne desenvolupa un rol clar i definit en l’activitat. Es fica en el paper d’un personatge, per viure millor les decissions que es prenguin, i contestar les preguntes plantejades amb més implicació i rigor. D’aquí allò de didáctica.\nCom ja he dit, una AvD contempla gran part dels objectius que persegueixen les WebQuest. És una investigació guiada, basada principalment en recursos procedents d’Internet, que obliga a la utilització d’habilitats cognitives elevades, preveu el treball cooperatiu i l’autonomia dels alumnes i inclou una avaluació autèntica.\nCom el millor és veure-les en acció, us col·loco uns enllaços a tres AvD (la primera és realment espectacular):\nHugo & Co. y la máquina del tiempo en la Segunda Guerra Mundial. Aquesta activitat tracta d’un viatge en el temps de tres xicots a l’Alemanya de 1943. Està contextualitzada en el tema dels totalitarismes amb localització geogràfica dels llocs d’interès. També toca el tema de la batalla d’Stalingrat, com exemple dels desastres de la guerra. A l’activitat apareix Vasili Grossman, escriptor rus, que serveix com a informador dels detalls de la guerra als protagonistes.\nEl otro. El contingut pot treballar-se a diverses àrees, però encaixa bé a “Educació per a la ciutadania”. Es treballen diverses competències: digital, aprendre a aprendre, matemàtica, lingüística, social i ciutadana, i l’emocional.\nCostumbres alimenticias. L’aventura mostra un viatge d’uns estudiants per l’Índia i Tailàndia, centrat en els diferents costums alimentaris d’aquests països i contrastat amb els costums occidentals. Amb això es pretén concienciar l’estudiant de la importància del relativisme cultural i el respecte a altres cultures (que no són tan estranyes com es veuen des del desconeixement).\nEstic treballant en la creació d’una AvD per als alumnes d’Informàtica de 4t d’ESO. Quan la tingui enllestida, la comentaré en aquest blog.\nlligue 19 gener 2010\nEtiquetes aventura didàctica\nLlibres de text digitals???